دەسەڵاتەیل دادوەری عراق ئاشکرای توومارکردن نزیکەی ٢٤٠٠ چزداین ئەلیکترۆنی لە یەکەم مانگەیل ئمساڵ کردن، لە وەختیگ ک پارەکە عراق وەگورەی ئامار وەریەوبەرایەتی پولیس کۆمەڵایەتی  رەسیە ١٩٥٠ چزداین، فرەی قوربانیەیلی ژن بوینە.
چزم وە پویل داگە
خانم ئوم ئەیسەر ئەرا ئاژانس شەفەق نیوز ئویشێد: شویەگەم داوای بڕیگ پویل لەلیم کرد، و هەڕەشەم دا ک ئەگەر داواگەی جیوەجی نەکەم واز لەلیم تیارێد، و منیش توانای ئەو پویلە نەیاشتم، هەرچەن فەرمانبەر حکومەتم، وتیش: شیروایی هاوسەرگیریم هێمایی بوی، ک هیشتەی وە ئاسانی بڕیار وازهاوردن لەلیم بەێد.
سیمای چزداین ئەلیکترۆنی تایبەت لەناو ژن و شویەیل لە تەمەن بویچگ بڵاو بوود، لەوانەگ لە ژینگەی کەلتور و رەوشت خوارینیگ هاتنە، وەگورەی قسەی خانمە تۆێژەر کۆمەڵایەتی زەینەب جواد، ئەوەیش لەوەر ئەوە ک ئەوانە ئامادە ئەرا وەرپرسایەتی هاوسەرگیری نیین، ئەراوە وە هەر چوینیگ بوود خوازن جیاوە بوون، وەگەرد کارەیلیگتر جویر ئەوە ک ژنەگە چەو لەو ژنەیل بڕێد، و دەسوەردان باوان، و بیکاری و هوشبەری.
چارەی گیچەڵەگە
زەینەب خان لە قسەیەی ئەرا ئاژانس شەفەق نیوز دیاری کەێد چارەگە هادەس پەرلەمان، وە داناین یاسایلیگ تونتر لەباوەت چزداین و سزاگەی ک وەگەرد تاوانەگە بگونجیەێد، ئەرا نواگیری ئی سیما ک وەشیوەی رخبەریگ لەناو کۆمەڵگا بڵاو بویە.
ئاسایی و ئەلیکترۆنی
نبراس سالم مامووستای زانکۆ لە قسەیلی ئەرا ئاژانس شەفەق نیوز وت: چزداین وەگشتی چ ئەلیکترۆنی بوود یا ئاسایی،  خوازێد پویل یا چشتیگ دەروینی یا زانیاری یا هەر چشتیگتر بکەفێدە دەسی، چ ئەگەر باوەتەگە لەناوبەین دوو کەس بوود، یا کەسیگ و کۆمپانیایگ، یا ناوبەین ژن و شوی.
سالم دیاری کەێد ک تاوانەیل چزداین ناوبەین ژن و شوی لە ئەنجام گرفتەیل خیزانی زیادەو بوی، ک شایەت بڕەسێدە تەڵاق یا جیاوەبوین دادوەری، ئەراوە یەکیگ لەلیان چز ئەوەکە دەێد تا چشتیگ بکەفێدە دەسی.
سزای چزداین
عەلی تمیمی پسپۆڕ یاسایی، سزای چزداین ئەلیکترۆنی لە یاسا دیاری کەێد ک ئویشێد: یاسای سزادان عراقی لە مادەی ٤٥٢ سزای هەفت ساڵ زیندانی لەبان چزداین یا ناچارکردن کەسیگ دەێد تا پویل یا چشتیگتر وەپی بەێد،  و سزاگە بوودە ١٠ ساڵ زیندانی ئەگەر چزداینەگە وە زوورکاری یا ناچارکردن بویە.
تمیمی هەمیش لە قسەیلی ئەرا ئاژانس شەفەق نیوز ئویشێد:  ئەگەر چزداینەگە لەلایەن فەرمانبەریگ یا کەسیگ وە کاریگ خزمەتگوزاری گشتی ئەرکدار کریاگە، و فەرمانبەرەگە پویل دادە فەرمانبەریگتر و وەڕی چزدەر، لەیرا چوودە ناو خانەی رشوەت، ک سزای ١٠ ساڵ زیندانی دەێد وەگورەی بڕیار ١٦٠ ئەرا ساڵ ١٩٨٣ لە یاسای سزادان عراقی.
پسپۆڕ یاسایی هەمیش ئویشێد: چەسپانن تاوان چزداین وەڕی دان تاوانبارەگە تیەێد ک بوودە شایەت لەبان ئەو توومەتبارەیل، یا وەو ڤیدیۆیلە ک ئەرا دووپاتکردن لە راسیەگەی پسپۆڕ خوازێد، و توومەتبارگە نەکەفێدە ئەو گومانە ک هەنای بوودە شایەت لەبان ئەو توومەتبارەیل خوەی لە سزای یاسایی قورتار بوود، بەڵام وەکەرد هەر دانیگ باوەتیگ جیا لەبانی واز بوود، وەلێ هاتی خوەی هەکاتی (شەمشوون جەبار) هویرەو کەێد، ک ئویشێد: لەبان خوەم و دوژمنەیلم.
